Danmark havde tildelt [[Knud Rasmussen]] politimyndighed i forbindelse med hans ekspedition til Sydøstgrønland i 1932. I Norge blev det anset som en trussel mod de norske fangstinteresser i området. Ishavsrådets arbejdsudvalg (med bl.a. Smedal og Hoel) kontaktede den 2. juli 1932 den norske regering{{efn|Det norske Storting var blevet opløst den 1. juli 1932, og regeringen fortsatte derfor som forretningsministerium}} og krævede, at området mellem Lindenow Fjord (Kangerlussuatsiaq) og Umiivik straks underlagdes norsk overhøjhedsret, for at imødegå ”dansk styre”. Den norske regering kontaktede deres egen delegation ved Den Faste Domstol i Haag, for at få vurderet, hvilken indflydelse det kunne få på den igangværende retssag. Delegationen svarede tilbage og beordrede en okkupation af området. Den 11. juli drøftede den norske regering sagen med den udvidede udenrigs- og konstitutionskomité, som overlod det til regeringen at vælge hvilken fremgangsmåde, der bedst tjente landets interesser. Dagen efter blev der udstedt en kongelig kundgørelse om, at Norge havde inddraget området mellem 63 grader 40 minutter og 60 grader 30 minutter nordlig bredde under norsk overhøjhed.{{sfnb|Nilsson|1978|p=33f}}
Jura Folkeret Mellemmenneskelige_forhold